ATTA CENTRE

ATTA CENTRE ir daudzfunkcionāls konferenču centrs Rīgā, Krasta ielā 60. Tas ir viens no lielākajiem konferenču centriem Baltijā, ar kopējo platību  un griestu augstumu 6,9 m.
Centra pārvaldnieks un īpašnieks ir SIA Morient IG, un uzņēmuma patiesie labuma guvēji ir Ints Ozoliņš un Bulgārijas pilsonis Sauranbeks Musins.
Šajā ēkā sākotnēji bija izvietots tirdzniecības centrs "Krasta centrs", vēlākos laikos attiecīgi: "Elkor centrs", "Kimko", "Elkor home".

Centrā iespējams rīkot dažādus pasākumus: izstādes, konferences, banketus, kā arī jebkura formāta kultūras, mākslas un sporta pasākumus. Tā multimodālā sistēma ļauj mainīt visa pirmā stāva plānojumu.
Augsto tehnoloģiju multimodālā sistēma ļauj mainīt visa pirmā stāva ģeogrāfiju, nezaudējot skaņas izolācijas kvalitāti.
ATTA CENTRE rīcībā ir 23 konferenču telpas pasākumu rīkošanai. Šeit ir iespējams sarīkot banketu 3070 viesiem vienlaicīgi, virtuves platība ir 400 m², tiek veikta arī izbraukuma ēdināšana.

 Vēsture 
Tirdzniecības un pakalpojumu kompleksu "Krasta centrs" uzbūvēja 2000. — 2001. gadā. To projektēja Viktors Rimša un Viktors Fainzilbergs ar daļēju arhitektes Olgas Berdņikovas līdzdalību. Divstāvu ēkā ar kopējo platību  kvadrātmetru bija tirdzniecības telpas, restorāns, kafejnīca, kā arī boulinga un biljarda zāles, bet pazemes stāvā — autostāvvieta 300 automašīnām.
"Krasta centra" īpašnieks bija AS "Krasta hipermārkets", kas dibināts 2000. gada 25. aprīlī. AS "Krasta hipermārkets" 98 % akciju īpašnieks bija būvmateriālu tirgotājs SIA "Polyplast", bet 2 % piederēja privātpersonām. Tirdzniecības centra kopējās izmaksas bija aptuveni 10 miljoni ASV dolāru. Centru apmeklētājiem atvēra 2001. gada jūnijā.
2001. gada septembrī tika pabeigta ventilācijas un gaisa kondicionēšanas sistēmu uzstādīšana.
2002. gada 16. janvārī "Krasta centru" slēdza sakarā ar tā īpašnieku finanšu grūtībām.
2002. gada 7. februārī Rīgas apgabaltiesa atzina AS "Krasta hipermārkets" maksātnespēju no 15. janvāra.

2005. gadā uzņēmums Elkor iegādājās bankrotējušo tirdzniecības centru "Krasta centrs". Tur tas atvēra veikalu "Elkor centrs", kur pārdeva elektroniku un sadzīves tehniku, preces bērniem, mēbeles un santehnikas preces.

2009. gada 12. novembrī bijušā "Elkor centrs" vietā  Elkor atvēra iepirkšanās centru Kimko, kur tika piedāvātas ekonomiskā segmenta patēriņa preces: ikdienas preces, elektronika un sadzīves tehnika, mēbeles.
2011. gadā tirdzniecības centrs Kimko tika slēgts.

2013. gadā Krasta ielā 60 tika atklāts jauns mājas universālveikals Elkor home, kur pārdeva mājas interjera preces un mēbeles.
2013. gadā divu dienu laikā oktobrī divas reizes īpašnieku mainīja "Elkor" grupas tirdzniecības komplekss Krasta ielā 60. Vispirms to par 3,71 miljoniem eiro no SIA "K-Īpašums" nopirka SIA "ETG", kas jau nākamajā dienā par 5,59 miljoniem eiro to pārdeva tālāk SIA "Morient IG", kas ar SIA "KSG Group" starpniecību piederēja Kazahstānas uzņēmējiem.
2016. gadā Elkor home tika slēgts.

Bijušo Elkor home iegādājās nekustamo īpašumu attīstītājs SIA Morient IG. 2019. gadā tas sāka centra pārbūvi par konferenču un biroju centru Atta Centre, ko bija plānots atvērt 2020. gada pirmajā ceturksnī. Plānus izjauca COVID-19 pandēmija. Centru ekspluatācijā nodeva 2020. gada augustā, un atklāja oktobrī. Atta Centre sāka nodarboties ar ēdienu piegādi.
Telpas 2021. gadā tika iznomātas masveida vakcinācijas pakalpojuma nodrošināšanai.
Pirmais Atta Centre organizētais pasākums notika 2022. gada 1. aprīlī, kad būtiski tika samazināti Covid-19 drošības pasākumi, ar vienīgo koncertu Rīgā uzstājās britu džeza mākslinieks Entonijs Strongs.

 Pasākumi 
ATTA CENTRE notikušie lielākie pasākumi:
 NATO ārlietu ministru sanāksme;
 Trīs jūru iniciatīvas samits' un biznesa forums;
 Lielākā bizness konference EBIT;
 Lielākā HR konference Latvijā #HRNedēļaLatvija;
 ZAZ koncerts;
 PRECOS kāzu kleitu un vakartērpu modes šovs un kāzu izstāde;
 EXPO LATVIA DENTAL;
 Bankets futbola laukuma lielumā (2000 personām).

 Telpas 
ATTA CENTRE ir trīs galvenās telpas — A, B, C zāles, ar maksimālo ietilpību attiecīgi 1175, 1175 un 1013 cilvēku. Galvenā telpu īpašība — tās var apvienot vienā zālē ar kopējo platību 3551 m² un ietilpību līdz 4294 cilvēkiem. Centrā atrodas arī mazākas zāles ar ietilpību līdz 150 cilvēkiem, un ofisa telpas.
+ZālePlatība m²Ietilpība (teātris)A zāle12051175B zāle12051175C zāle11411013G zāle9280H zāle7150I zāle7155K zāle8880L zāle8980M zāle8980N zāle8580Studio O9180P zāle7580R zāle7570Studio S9180T zāle9280U zāle180150V zāle7160

 Atsauces 

 Ārējās saites 

 ATTA CENTRE
 Atta Centre Citify

Kategorija:Celtnes un būves Rīgā